વાત ૫૦-૫૫ વર્ષ જૂની છે. એક જોષી-મહારાજને ત્યાં એમના દીકરાનું લગ્ન હતું. એ જમાનામાં રૂપિયો જ નહીં, ચાર-આઠ આના પણ મોટા હતા. જોષી-મહારાજના યજમાને તેમના દીકરાનાં લગ્ન નિમિત્તે આઠ આનાનો ચાંલ્લો ધર્યો. તેની સામે જોઇ તાડુકતાં મહારાજે કહ્યું. ‘મહિનામાં વીસ-વીસ દિવસ કુંડળી લઇને દોડી આવો છો ને મારા ઘેર લગ્ન છે ત્યારે આઠ આની ધરતાં શરમ નથી આવતી? રૂપિયા ૩૧થી ઓછો એક પૈસો પણ હું લેવાનો નથી.’ રૂપિયા ૩૧ તેમણે ચાંલ્લા પેટે પડાવ્યા હતા.